**CONTRACT DE VOLUNTARIAT**

**Nr. \_\_\_\_\_\_\_\_\_\_\_\_\_\_\_\_\_**

#### Art. 1 PĂRŢILE CONTRACTULUI

1. **Direcția Generală de Asistență Socială și Protecția Copilului Harghita** cu sediul în Miercurea Ciuc, P-ța. Libertății, nr. 5, e-mail office@dgaspchr.ro, tel/fax: 0266 207 770 și fax:

0266 207 754, reprezentată prin Director General dl. Elekes Zoltán, denumită în continuare organizație gazdă

și

**………………………………..........** domiciliat(ă) în ............, str. ............, nr. .., bl...., sc. ..,ap....jud …………………………….. posesor a CI seria .. nr. ......, CNP ........., în calitate de voluntari, au convenit la încheierea prezentului contract de voluntariat.

## Art. 2 OBIECTUL CONTRACTULUI

Obiectul contractului îl constituie desfășurarea de către voluntar personal a activităților prevăzute în fișa de voluntariat, care se constituie ca anexă la prezentul contract, fără obținerea unei contraprestații materiale;

**Art. 3 DURATA CONTRACTULUI**

3.1 Prezentul contract se încheie pe o perioadă de ......... începând cu data de ...... cu posibilitatea de prelungire prin act adițional.

3.2 Programul și durata timpului de lucru ale voluntarului sunt stabilite de comun acord cu voluntarul și sunt menționate în fișa de voluntariat, care se constituie ca anexă 1 la prezentul contract.

3.3 Prezentul contract este valabil dacă voluntarul depune dosarul complet de voluntar, dosar ce trebuie să conțină: copie CI/BI/CPI valabil, declarație de confidențialitate, curriculum vitae, adeverință medicală emisă de medicul de familie care să ateste starea de sănătate corespunzătoare/analize medicale în funcție de specificul activității ce urmează a fi desfășurată, etc.

### Art. 4 ATRIBUȚIILE VOLUNTARULUI

4.1 Atribuțiile voluntarului vor fi cele stipulate în fișa de voluntariat, care se constituie ca anexă la prezentul contract.

**Art. 5 DREPTURILE ŞI OBLIGAŢIILE PĂRŢILOR**

**5.1 Drepturile organizației-gazdă**

5.1.1 de a stabili organizarea și funcționarea activității de voluntariat;

5.1.2 de a iniția conținutul fișei de voluntariat, pe care o adaptează la solicitarea și pregătirea voluntarului, precum și la tipul de activități de voluntariat desfășurate de către organizația gazdă;

5.1.3 de a exercita controlul asupra modului de implementare a fișei de voluntariat prin coordonatorul de voluntari;

5.1.4 de a solicita voluntarului rapoarte de activitate;

5.1.5 de a constata abaterile voluntarului, raportate la clauzele stabilite în contractul de voluntariat, fișa de voluntariat și/sau fișa de protecție a voluntarului;

5.1.6 de a solicita certificate de sănătate sau alte documente pentru stabilirea îndeplinirii cerințelor profesionale, a abilităților sociale, intereselor de dezvoltare, a celor de sănătate.

**5. 2 Obligațiile organizației - gazdă**

5.2.1 de a asigura voluntarului o activitate adecvată solicitării/pregătirii acestuia;

5.2.2 de a asigura desfășurarea activităților sub conducerea și supervizarea unui coordonator de voluntari, cu respectarea condițiilor legale privind securitatea și sănătatea în muncă, în funcție de natura și de caracteristicile activității respective;

5.2.3 de a elibera, la solicitarea voluntarului, certificatul de voluntariat, la care este anexat un raport de activitate;

5.2.4 de a pune la dispoziția voluntarului fișa de voluntariat ce se constituie ca anexă la prezentul contract;

5.2.5 de a instrui voluntarul cu privire la securitatea și sănătatea în muncă și prevenirea și stingerea incendiilor;

5.2.6 de a asigura voluntarului un loc unde să-și desfășoare activitatea și accesul la echipamentul și consumabilele necesare derulării activității;

5.2.7 de a oferi voluntarului instruirea inițială cu privire la: structura, misiunea și activitățile organizației gazdă; drepturile și responsabilitățile voluntarului;

5.2.8 de a înmâna voluntarului, anterior începerii activității de voluntariat, un exemplar din contractul de voluntariat.

**5.3 Drepturile voluntarului**

5.3.1 de a-și desfășura activitatea de voluntariat în concordanță cu capacitatea și disponibilitatea sa;

5.3.2 de a i se păstra confidențialitatea cu privire la datele personale;

5.3.3 de a beneficia de timp liber corespunzător cu activitatea de voluntariat prestată;.

5.3.4 de a beneficia de îndrumare și orientare din partea coordonatorului de voluntari;

5.3.5 de a avea acces la un loc unde să își desfășoare activitatea și la echipamentul și consumabilele necesare derulării activității;

5.3.6 de a solicita organizației gazdă certificatul de voluntariat însoțit de raportul de activitate;

5.3.7 de a i se respecta drepturile și libertățile fundamentale;

5.3.8 de a participa activ la elaborarea și derularea programelor conform prevederilor contractului încheiat.

**5.4 Obligațiile voluntarului**

5.4.1 de a presta o activitate de interes public, fără remunerație;

5.4.2 de a avea o conduită complementară cu obiectivele generale ale voluntariatului – îmbunătățirea calității vieții și reducerea sărăciei, dezvoltare sustenabilă, sănătate, prevenirea și gestionarea efectelor dezastrelor, incluziunea socială și totodată lupta împotriva excluderii sociale și discriminare;

5.4.3 de a îndeplini atribuțiile prevăzute în fișa de voluntariat, precum și de a respecta instrucțiunile stipulate în fișa privind securitatea și sănătatea în muncă și prevenirea și stingerea incendiilor;

5.4.4 de a păstra confidențialitatea informațiilor la care are acces în cadrul activității de voluntariat, pe perioada desfășurării contractului de voluntariat și pe o perioadă de 2 ani după încetarea acestuia;

5.4.5 de a anunța indisponibilitatea temporară de a presta activitatea de voluntariat în care este implicat;

5.4.6 de a sesiza în cel mai scurt timp instituția asupra oricăror aspecte negative care pot avea un impact negativ asupra zonelor de activitate;

5.4.7 de a participa la instruirea inițială cu privire la: structura, misiunea și activitățile organizației gazdă; drepturile și responsabilitățile voluntarului; regulamentele interne care reglementează implicarea voluntarului;

5.4.8 de a respecta procedurile și regulamentele interne ale instituției;

5.4.9 de a completa corect și la timp toate formularele sau rapoartele solicitate;

5.4.10 de a nu comunica sau răspândi în public afirmații defăimătoare la adresa organizației și/sau a activității acesteia;

5.4.11.de a pune la dispoziția organizației gazdă certificate de sănătate sau alte documente pentru stabilirea îndeplinirii cerințelor profesionale, a abilităților sociale, intereselor de dezvoltare, a celor de sănătate.

**Art. 6 RĂSPUNDEREA CONTRACTUALĂ**

6.1 răspunderea pentru neexecutarea sau executarea necorespunzătoare a contractului de voluntariat este supusă prevederilor Legii nr. 287/2009 privind Codul civil, republicată, cu modificările ulterioare;

6.2 în situația în care, prin desfășurarea activităților de voluntariat, se cauzează prejudicii unor terțe persoane, organizația-gazdă a voluntariatului va răspunde solidar cu voluntarul, în condițiile legii sau ale contractului de voluntariat, dacă acestea nu au fost determinate de culpa exclusivă a voluntarului.

**Art. 7 ÎNCETAREA CONTRACTULUI**

7.1 Prezentul contract încetează în următoarele situații:

7.1.1 la expirarea termenului pentru care este încheiat;

7.1.2 prin acordul părților;

7.2 Denunțarea unilaterală a contractului de voluntariat are loc la inițiativa oricăreia dintre părți, care se comunică și se motivează în scris, cu un preaviz de 15 zile,

7.3 Când organizația-gazdă își încetează activitatea

**Art. 8 REZILIEREA CONTRACTULUI**

8.1.La încălcarea prevederilor contractului sau altor restricții legale în timpul îndeplinirii sarcinilor, inclusiv în caz de necinste, incompetență, condamnare pentru infracțiune.

**Art. 9 SUSPENDAREA CONTRACTULUI**

Prezentul contract încetează în următoarele situații:

9.1 pe perioada întreruperii temporare a activității organizației gazdă;

9.2 în cazul indisponibilității temporare a voluntarului de a presta activitatea de voluntariat în care este implicat.

**Art.10 LITIGII**

Litigiile izvorâte din încheierea, modificarea, executarea sau încetarea contractului de voluntariat se soluționează pe cale amiabilă sau, în caz de nesoluționare, de către instanțele civile.

**Art. 11 DISPOZIȚII FINALE**

11.1 în executarea contractului, voluntarul se subordonează coordonatorului de voluntari al organizației - gazdă conform art. 16 din Legea nr. 78/2014 privind reglementarea activității de voluntariat din România. cu modificările și completările ulterioare.

11.2 dacă pe parcursul executării contractului intervine, independent de voința părților o situație de natură să îngreuneze executarea obligațiilor ce revin voluntarului, contractul va fi renegociat, iar dacă situația face imposibilă executarea contractului, acesta încetează de plin drept;

11.3 modificarea sau completarea prezentului contract poate fi făcută prin acordul părților, prin act adițional.

Prezentul contract s-a încheiat în două exemplare, fiecare având aceeași valoare juridică, și intră în vigoare la data de \_\_\_\_\_\_\_\_\_\_\_\_\_\_\_\_\_.

**Organizația gazdă Voluntar**

DIRECȚIA GENERALĂ DE ASISTENȚĂ SOCIALĂ

ȘI PROTECȚIA COPILULUI HARGHITA

...............................

DIRECTOR GENERAL

Elekes Zoltán

Vizat pentru legalitate

Consilier Juridic

Șef Serviciu /Centru

Întocmit,